b'\n_START_ARTICLE_\nProgestin\n_START_PARAGRAPH_\nProgestiner er syntetiske progestagener. De inng\xc3\xa5r som aktivt virkestoff i p-piller, minipiller, hormonspiral og medikamenter til behandling av plager i overgangsalderen. Andre bruksomr\xc3\xa5der er forskyving av menstruasjon, behandling av bl\xc3\xb8dningsforstyrrelser og som tilleggsterapi ved enkelte gynekologiske kreftformer og brystkreft.\n_START_SECTION_\nBivirkninger\n_START_PARAGRAPH_\nProgestinenes bivirkninger er h\xc3\xb8yst individuelle, og avgj\xc3\xb8res blant annet av progestagen og androgen aktivitet. Det er antatt at de alvorlige bivirkningene knyttet til p-pillebruk og hormonbehandling i overgangsalderen (ven\xc3\xb8s tromboembolisk sykdom, hjerteinfarkt og brystkreft) vesentlig skyldes \xc3\xb8strogenkomponenten. Progestin er trolig mye tryggere enn \xc3\xb8strogen, men det er ikke endelig avklart om progestiner bidrar til risikoen knyttet til bruk av hormonpreparater.'